UV ร่วง 4% คาด Sell on Fact หลังกำไร Q1/61 โตกระฉูด 342 ลบ.
UV ร่วง 4% คาด Sell on Fact หลังกำไร Q1/61 (สิ้นสุด 31 ธ.ค.60) โตกระฉูด 342 ล้านบาท โดยล่าสุด ณ เวลา 10.55 น. ราคาอยู่ที่ระดับ 10.70 บาท ลดลง 0.50 บาท หรือ 4.46% สูงสุดที่ระดับ 11.30 บาท ต่ำสุดที่ระดับ 10.50 บาท ด้วยมูลค่าการซื้อขาย 529.93 ล้านบาท
14 ก.พ. 2561

ผู้สื่อข่าวรายงานว่า ราคาหุ้น บริษัท ยูนิเวนเจอร์ จำกัด (มหาชน) หรือ UV ณ เวลา 10.55 น. ราคาอยู่ที่ระดับ 10.70 บาท ลดลง 0.50 บาท หรือ 4.46% สูงสุดที่ระดับ 11.30 บาท ต่ำสุดที่ระดับ 10.50 บาท ด้วยมูลค่าการซื้อขาย 529.93 ล้านบาท

ด้านนักวิเคราะห์ บล.ดีบีเอส วิคเคอร์ส (ประเทศไทย) ระบุ แนะ “เต็มมูลค่า (Fully Valued)” สำหรับหุ้น UV ราคาหุ้นทะยานเกินกว่าราคาพื้นฐานที่ 10.94 บาท ไปแล้ว และอาจมี Sell on Fact
โดย UV ประกาศกำไรงวดไตรมาส 1 ปี 60/61 (สิ้นสุด ธ.ค.60) อยู่ที่ 342 ล้านบาท เพิ่มก้าวกระโดด 36% จากงวดเดียวกันของปีก่อน จากรายได้ที่เพิ่มขึ้นจากทุกส่วนธุรกิจ รายการหลัก ๆ คือ รายได้จากการขายอสังหาริมทรัพย์เป็น 4.6 พันล้านบาท เพิ่ม 35% และรายได้จากการขายและบริการ ส่วนใหญ่มาจาก Zinc Oxide ที่ 632 ล้านบาท โต 50% จากงวดปีก่อน ซึ่งมีผลจากราคาขายและปริมาณขายที่สูงขึ้น